rlitschk/wikidir huggingface dataset:
Bart Ramselaar (* 29. Juni 1996 in Amersfoort) is en nedderlannsch Footballspeler. De 1,80 m groot Middelfeldspeler fung sien Loopbahn bi FC Utrecht an, bevör he to PSV Eindhoven wesselt is. Siet 2019 sspeelt he weer för FC Utrecht. För de nedderlannsch Football-Natschonalmannschap hett he 3 Lännerspelen maakt. Sien eerst Lännerspeel weer an‘ 9. November 2016. Ramselaar up weltfußball.de Bart Ramselaar up vi.nl PSV neemt Bart Ramselaar over van FC Utrecht (nedderlannsch)
Enemy of the State is de Titel vun en US-amerikaanschen Polit-Thriller vun den Speelbaas Tony Scott ut dat Johr 1998. De Hööftrullen speelt Will Smith, Gene Hackman un Jon Voight. In de USA is de Film an’n 16. Dezember 1998 in de Kinos kamen, in Düütschland weer dat een Dag later. In de USA schall en nee, scharp Gesett vun’n Kongress besloten warrn, dat dat Överwachen regelt. Thomas Brian Reynolds, de dat Seggen hett in en Afdeel vun’n US-Geheemdeenst NSA will dorför sorgen, dat de Vörsitter vun de Republiekaanschen Partei, Hammersley, un sett em in sien Freetiet to. In en Park söcht he em op, man Hammersley het moraalsche Bedenken un verseggt sien Ünnerstütten. Dorophen warrt he vun een Agent vun Reynolds an de Siet maakt, so dat dat as en Unfall utsütt. Man, de Moord as ok dat Wegmaken vun de Sporen warrt aver dör en Tofall vun de Kamera vun en Ornitholoog optekent. De NSA warrt dat gau wies dör jemehr technische Överwachen. Agenten warrt utschickt, den Forscher to faten un dat Videoband tonichten to maken. Op sien Flucht vör de Agenten löpt he dör en Dessous-Laden, woneem he dör Tofall op den Afkaat Robert Clyton Dean ut
Hille oder Hilla is een plattdüütschen Vörnaam för Deerns. Hille kummt vun ole Naams mit de Sülven. De eerste mutt Hild- ween hebben, dat heet Striet. De tweete Sülv sünd denn Wöör ween, as Borg (bi Hildborg) un Gard (dat heet Schutz, bi Hildegard) De Naam Hildegard bedutt denn so wat, as : Schutz in'n Striet. Hildborg heet so veel, as Borg in'n Striet. As dat bi de Plattdüütschen in verleden Tieden begäng weer, hefft se vun den langen Naam Hildegard/Hildborg en korten maakt. Dat weer de Naam Hilde. De korte Form Hilde is mit de Tiet afslepen wurrn to Hille. Bi Hilla is dor noch dat a anbackt wurrn as en eendüdigen Henwies, dat sik dat hier üm en Deern hanneln deit. In ole Urkunnen un Naamslisten finnt sik düsse Naam toeerst 1650 in Overneeland bi Bremen (Hille) 1654 in Bremen (Hille) List vun plattdüütsche Vörnaams Wofaken un woneem de Vörnaam in Düütschland vörkummt: Hille, Hilla Müller, Hartmut (Rutgever): Peter Koster, Chronik der Kaiserlichen Freien Reichs- und Hansestadt Bremen 1600-1700, Bremen 2004, ISBN 3-86108-687-5
Giuseppe Casari (* 10. April 1922 in Martinengo; † 12. November 2013 in Seriate) weer en italieensch Footballspeler. Giuseppe Casari fung mit dat Footballspelen bi den gliek in de Nahberschap beheimateten Vereen Atalanta Bergamo an, wo he tonächst de Jöögdafdeelen dörleep un 1944 dat eerste Mal in de Profimannschap vun Atalanta beropen wurr. To’n dormaligen Tietpunkt befunn sück de Football in Italien in en kriegsbedingt Paus un dat funn kien offiziell Meesterschap statt. Eerst nah dat Enn’ vun den Tweeten Weltkrieg wurrn de regulären Meesterschapen in Italien weer upnommen un Atalanta Bergamo speel sogliek in de eerstklassig Serie A, wo man ok in de folgen Johren to finnen weer. Giuseppe Casari weer in de Johren Stammdoorhöder vun Atalanta Bergamo un hett för dissen Vereen 170 Ligaspelen maakt. He bleev bit 1950 in Bergamo, ehe he sück de süditalieensch Mannschap vun AC Neapel anssluuten dee. Bi Napoli weer Giuseppe Casari dree Johr lang van 1950 bit 1953 Stammdoorhöder un keem dorbi up 107 Ligainsatzen. Dornah wessel Casari weer den Vereen un speel denn för den Tweetligisten AC Padova. Nah twee Johren is he 1955 aber mit dissen Vereen in de Serie A upsteegen. As Upstieger kunn sück de Mannschap ut Padua
Hilke is een plattdüütschen Vörnaam för Deerns. Hilke kummt vun ole Naams mit twee Sülven. De eerste mutt Hild- ween hebben, dat heet Striet. De tweete Sülv sünd denn Wöör ween, as Borg (bi Hildborg) un Gard (dat heet Schutz, bi Hildegard) De Naam Hildegard bedutt denn so wat, as : Schutz in'n Striet. Hildborg heet so veel, as Borg in'n Striet. As dat bi de Plattdüütschen in verleden Tieden begäng weer, hefft se vun den langen Naam Hildegard/Hildborg en korten maakt. Dat weer de Naam Hilde. De korte Form Hilde is mit de Tiet afslepen wurrn to Hille oder Hilla. As nu vun düssen Naam Hille een Smusenaam maakt weern scholl, is dor dat Suffix -ke anbackt wurrn (Diminutiv-Suffix). Nu heet de Naam Hilleke, dat heet Lüttje Hille. Mit de Tiet is de Naam afslepen wurrn to Hilke. List vun plattdüütsche Vörnaams Wofaken un woneem de Vörnaam in Düütschland vörkummt: Hilke
Club Hangover weer en Jazzclub in San Francisco vun de 1940er- un 50er-Johren un dor en vun de zentraal Speelstätten vun den Traditional Jazz. De Enn‘ vun de 1940er Johren vun den Bandleader Doc Dougherty apen maakt Club Hangover befunn sück in 726 Bush Street (dicht bi Powell Street) un weer to disse Tiet en vun de wichtigsten Speelstätten vun den Dixieland-Jazz in San Francisco. Dor sünd ünner annern Turk Murphy, Jack Teagarden, Muggsy Spanier un Kid Ory uptreeden. In den Club entstunnen van 1953 bit 1956 (Rundfunk-)Mitsnitte vun de Upträen vun Red Nichols, Jack Teagarden, Meade Lux Lewis, Muggsy Spanier, Kid Ory, Lee Collins, Joe Sullivan, Lizzy Miles, Donny McDonald, George Lewis, Louis Armstrong (1954), Earl Hines, Klarinettist Edmond Hall, Ralph Sutton, Teddy Buckner. Ted Gioia: West Coast Jazz: Modern Jazz in California, 1945-1960. 1989, S. 373 Medea Isphording Bern: San Francisco Jazz. 2015, S. 85 David Rubien: Old S.F. jazz clubs drew music greats, sleaze' (2009) Tom Lord The Jazz Discography (online, afropen an‘ 1. November 2016) Club Hanover bi Discogs (engelsch)
The Illusionist is de Titel vun en tschechisch-US-amerikaanschen Filmdrama ut dat Johr 2006. Speelbaas weer Neil Burger, de ok dat Dreihbook schreven hett. De Film bargt ok Elementen vun Fantasy un Thriller. In de Kinos keem he in de USA an’n 18. August 2006 – toeerst mit Inschränken, af September denn in’t hele Land. De Premiere weer aver al wiel dat Newport Beach International Film Festival an’n 27. April 2006. Entstahn is he as Co-Produkschoon vun Michael London Productions, Stillking Films, Contagious Entertainment, Bob Yari Productions un Bull’s Eye Entertainment in’n Verleh vun de Yari Film Group Releasing. De Inholt baseert op en Kortgeschicht, de vun Steven Millhauser schreven weer. Eduard, de Söhn vun en eenfacken Discher, verleevt sien Jöögd Anfang vun’t 20. Johrhunnert in Wien, as he een Dag de Hartogsche Sophie vun Teschen dröpt. Ofschoonst se vun ünnerscheedlichen Stand sünd, warrt se go’e Frünnen, verkiekt sik in’nanner un plaant tosamen na Asien uttoneihn. As sik de beiden nachts drapen wüllt, warrt se vun de Wachtlüüd vun’n Hartog opgrepen un vun’anner split. Eduard reist dorna veel dör de Welt. Föffteihn Johren later kummt he as Eisenheim – de Illusionist na Wien torüch, wo he en Theater anhüren deit, woneem
En Linndook oder Liendook, ok Linnwand, Lienwand oder hoochdüütsch Leinwand, is en Geweev ut Linnen, dat up en Spannrahmen oder en fasten Rahmen spannt is. Blangen Linnen weert for dat Herstellen vun Linndöker ok annere natüürliche Materialien, as Jute oder Kattuun bruukt. Dat gifft avers ok Linndöker ut Halflinnen. Dor hannelt sik dat um en Mix vun Linnen un Kattuun bi. Hüdigendags weert Linndöker ok ut Kunstfesens herstellt. Bi allerhand Techniken in de Maleree warrt Linndook as Unnerlage bruukt, as u. a. bi de Öölmaleree un bi de Maleree mit Acrylfarv. Gegen annere Bildunnergrünn, as Holt, Metall un Wänn over, köst de Linndöker nich veel, weegt wenig un könnt fix tohopenrullt un allerwegens henbrocht weern. Up de annere Sieten sünd se nich so stebig un de Malschicht kann licht mol breken. For de Maleree könnt allerhand Geweeve bruukt weern ut natüürliche un ut syntheetsche Fesens. De Struktur vun dat Geweev speelt en bannige Rull for dat Bild. In verschedene Tieden vun de Kunstgeschicht sünd mol de un mol de Stoffe an'n meisten bruukt wurrn. In de ollere Kunst sünd sunnerlich Stoffe ut Hempfesens bruukt wurrn. De weern bannig stebig. Knutten, de dat in handweevte Stoffe allerwegens gifft, sünd mit'n Hamer
As Wellblick betekent man en Plaat ut Blick, de dör hör wellenförmig gestaltet Quersnitt ok bi en minn Starkt vun dat Blick en hooch Stiefigkeit un Dragfähigkeit reckt. Wellblick besteiht normalerwies ut füerverzinkt Stahl. Seltener is de Beschichtung mit en Zink-Aluminium-Legeeren (Galvalume). Dat Wellblick kann sowohl liek streckt as ok to en Zylinderflach bagen ween. De toeerst herstellt Wellblicken harrn blots en minn Amplitude, hüüd stellt man Blicken mit 20 cm Deeps bi 0,5 mm Blickdickt her. De Herstellung erfolgt hööftsächlich dör Walzprofileeren bzw. Breetbandprofileeren. De Ingenieur bi de London Docks, Henry Robinson Palmer, gellt as Utfinner, de sück dat Wellblick 1829 patenteeren leet. Nah dat Utloopen vun dat Patent 1843 wurr dat Wellblick to en weltwiet Baumaterial. All Midden vun de 50er Johren vun dat 19. Johrhunnert wurr dat as Daakdeckmaterial in England bruukt. Bi de Eroberung vun den Westen vun de USA un af 1900 in Australien un Neuseeland keem Wellblick as improviseert Baumaterial to'n Insatz. De Barmer Industrielle Carl Ludwig Wesenfeld hett de Vörutsetten för de wiet Verbreeden un den Gebruuk vun disse Technik sowohl as Baustoff as ok in' Maschinenbau schafft, indem he en Wellblick utfinnen de, bi dat de Wellenhööcht grötter as de half Wellenbreedt
Mull betekent Eerdpüüster, en Amphib, Winnworp, en Söögdeert, Mull, dröge Eer, Isle of Mull, Eiland in Schottland, Mull of Galloway, Landspitz in Schottland, Mull, Oort in Indiana, USA, Mount Mull, Barg in Palmerland, Antarktika, Mull Hill, Barg op de Isle of Man, Mull, austraalschen Speelfilm ut dat Johr 1988. Mull is de Familiennaam von Brandon Mull (* 1974), US-amerikaanschen Schriever, Carter Mull (* 1977), US-amerikaanschen Künstler, Clay Mull (* 1979), US-amerikaanschen Iesflinklöper, Gary Mull (1937–1993), US-amerikaanschen Jachtdesigner, Günther Mull, düütschen Turner, J. Bazzel Mull (1914–2006), US-amerikaanschen Evangelist, Jack Mull (* 1943), US-amerikaanschen Baseballspeler, Trainer un Manager, Joel Mull (* 1975), schwedischer DJ un Musikproduzent, Martin Mull (* 1943), US-amerikaanschen Schauspeler, Comedian un Maler, Press Mull (1922–2005), US-amerikaanschen American-Football-Speler un -Trainer, Stephen Mull (* 1958), US-amerikaanschen Diplomaat, Viola Mull (* 1966), düütsche Politikerin, Wendy Haas Mull (* 1949), US-amerikaansche Musikerin. Kiek ok bi: Mulle, Müll, Mul. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Johann Balhorn de Jüngere (* üm 1550; † üm 1604) weer en Bookdrucker ut Lübeck. Sien Naam warrt hüüt as Personifikatschoon för Ännern ansehn, de den Sinn entstellt. Balhorn harr de Druckwarksteed vun sien Vader Johann Balhorn den Öllern övernahmen. Över 200 Drucksaken sünd ut de balhornsche Druckeree nableven. Dorto höört Kinnerfibeln, Schriften to de Reformatschoon, Volksliteratur un annere Böker. 1586 keem siene Utgaav vun dat Lüübsche Recht rut, mit de Angaav Auffs Newe vbersehen, Corrigiret. In vele Punkten wiek de Utgaav vun öllere af un mehrsttiets to ’n Nadeel vun de Börger. Dat föhr denn ok to männigeen Prozess. Dorför hebbt de Lüüd verbetert dör Johann Balhorn (oder Jan Balhorn) to ’n Schimpwoort maakt. Doch he weer woll gor nich verantwoortlich för de Ännern. Twee Lüübsche Raatslüüd un Juristen hebbt dat allens schreven. He weer blots de Dumme, de denn ahn Böset to ahnen sien Naam vörn rop sett hett. Bi Johann Peter de Memel in Lustige Gesellschaft (Lübeck 1656) kaamt sien Naam dat eerste Maal in de Literatur vör. Later, as de Snack vun verbetert dör Johann Balhorn sik inbörgert harr un al nüms mehr wüss, worüm, dor hett sik de Geschicht dörsett, dat he in ene Kinnerfibel
Künnecke un Künneke is een plattdüütschen Vörnaam för Deerns. Dat is antonehmen, dat de plattdüütsche Vörnaam Künnecke vun den olen germaanschen Naamen Kunigunde herkamen deit. In düssen Naamen steekt twee Wöör in: kunni (dat heet Sipp) un gund (dat heet Striet). Tosamen kann dat so wat bedüden, as :De för ehre Sipp strieden deit. Een anner Möglichkeit is, dat de Naam mit Kunigunde gar nix to kriegen hett, man vun Kind herkamen deit. De een Möglichkeit is düsse: As dat bi de Plattsnackers begäng weer, is de lange germaansche Naam afkört wurrn. Up düsse Aart is dor de Naam Kunne oder Künne bi rutkamen. Nu weer dat faken so, dat de korten plattdüütschen Naams een Anbacksel to'n lüttjer maken kregen hefft (Diminutiv-Suffix). Düt Anbacksel weer -ike oder -icke un noch mehr Formen in düsse Aart. Dat Anbacksel möök vun den korten Naam een Smusenaam, so as sik dat för lüttje Kinner höört. Dor is denn ut Künne de Smusenaam Künnike oder Künneke oder ok Künnecke wurrn. Dat heet denn so wat as Lüttje Kunigunde. Ok möglich is, dat de Naam vun Kind afstammen deit. De Smusenaam vun Kind is Kindeken (mit Diminutiv-Suffix). Dortiets is dat ü veel mehr as een
De Actinotia polyodon is en Bottervagel ut de Familie vun de Noctuidae (Uulenfalter). De Nachtfalter is dank sien markant Vörderflögels nich to verwesseln. De sünd ok naamsgevend för de Bottervagelaart. De Teknung vun de Flögels erinnert an "Teenen". De Flögels sünd in de Farven bruunlich, witt un lila mustert. De Spannwiet bedrocht 31–36 mm. De Bottervagel kummt in de Paläarktis vör. Sein Verbreedensrebeet erstreckt sück vun Europa över Russland bit nah Japan. De Bottervagels fleegen in twee Generatschonen in de Maanden Mai bit Midden Juni as ok Juli bit Enn‘ August. Hööftfutterplant vun de Ruupen is dat Echt Johanniskruut. En wiedere Futterplant is de Bärenschote. De Bottervagelaart överwintert as Pupp. Ut de Literatur sünd folgen Synonyme bekannt: Chloantha polyodon (Clerck, 1759) Cloantha perspicillaris (Linnaeus, 1761) Phalaena perspicillaris (Linnaeus, 1761 Phalaena polyodon (Clerck, 1759 biolib Actinotia polyodon. Mehr Biller, Videos oder Audiodateien to’t Thema gifft dat bi Wikimedia Commons. lepiforum.de Taxonomie un Fotos schmetterlinge-westerwald.de Taxonomie un Fotos pyrgus.de Taxonomie un Fotos
Wömmel (ok Wommel) is een plattdüütschen Vörnaam för Deerns. Dat is bitherto nich klar, wo de Naam Wömmel vun herkamen deit. Dat is antonehmen, dat dor een langen Naam achtersteken deit, as dat bi de meisten plattdüütschen Vörnaams so is. Dat kann angahn, dat dat een Naam mit de Sülv Wom- oder Wöm- is, man ok de Sülv Wi- oder Wig- kann de Grundform ween sien. Amenn kann een sik dat ok vörstellen, dat de Naam nich vun eenen christlichen Naamen un ok nich vun eenen germaanschen Naamen afstammen deit, man dat he vun eenen Naam ut Freesland kümmt, de een ganz egen Bedüden hett. Wat nu richtig is, kann een bitherto noch nich seggen. Mehr kann een to de neegsten beiden Stufen vun düssen Naam seggen. Vun den unbekannten Naam is een korte Form maakt wurrn. So weer dat bi de Plattsnackers fröher begäng. De korte Form weer Womme oder Wömme. Dat höört sik nich veel anners an, as de freeschen Naams Momme, Famme oder Femme, Tammo un Temme. An düsse korten Naams sünd faken Suffixen anbackt wurrn. Bi Wömme un Womme keem nu dat Anbacksel -el an. Mit düt Anbacksel konn klaar maakt weern, dat dat Froonsnaams sünd.
Bram de Groot (* 18. Dezember 1974 in Alkmaar) is en ehmalger nedderlannsch Radrennfahrer. De in Zevenhoven wahnen de Groot wurr 1999 Profi. Ünner annern is he för dat nedderlannsch Radsport-Team Rabobank fohren. Eersten Spood harr he 2005. In dat Johr wunn he de Uniqa Classic un de Delta Profronde van Midden-Zeeland. De Tour de France hett he sössmal fohren, den Giro d’Italia tweemal un de Vuelta a España eenmal. 2009 hett he sien Loopbahn afslooten. 2005 Uniqa Classic Delta Profronde van Midden-Zeeland 2007 Profronde van Pijnacker Bram de Groot in de Datenbank vun Radsportseiten.net Meldung över dat Karriereenn' (nedderlannsch)
Disse Artikel is man blots en Stubben. Du kannst Wikipedia helpen un em verbetern. Bogotá [[bo̞ɰo̞ˈta̠]] is de Hööftstadt vun dat Land Kolumbien un Verwaltenszentrum vun dat Departamentos Cundinamarca. Mit hör 6,8 Millionen Inwahner in dat eegentliche Stadtebeet up en Flach vun 1.587 km² un 7,9 Millionen in de Agglomeratschoon (Volkstellen 2005) is Bogotá de gröttste städtische Ballungsruum vun Kolumbien un buterdem en vun de an' flinksten wassen Metropolen in Süüdamerika; se stunn 2015 an 39. Stäe in de List vun de gröttst Metropolregionen vun de Welt. De Stadt is in 20 Bezirke updeelt. De Grootruum Bogotá bildt den so nömmten Hööftstadtdistrikt (Distrito Capital, afkört D.C.), de direkt de Zentraalregeeren ünnersteiht un dormit en vergliekbaren Sünnerstatus hett as Washington, D.C. in den USA. De Stadt is Verkehrsknütt as ik wichtigst Wertschaps- un Kulturzentrum vun dat Land mit Universitäten, Hoochscholen, Museen un Baudenkmalen. De Naam Bogotá stammt vun dat inheimisch Woort Bacatá af. Dat weer de Naam vun de Hööftstadt vun de Zipa-Konföderatschoon vun de Muisca-Zivilisatschoon. De Gegend, in de hüüd de Stadt liggt, weer ünner de Naam Muequetá bekannt. Bogotá hett en Völtall vun Naamsännern achter sück: So weer de Oort ok as Thybzacá oder Teusacá bekannt. Dorut entstunn de
Alfred Ernst Rosenberg (russisch: Альфред Вольдемарович Розенберг, Alfred Woldemarowitsch Rosenberg; * 12. Januar 1893 in Reval; † 16. Oktober 1946 in Nürnbarg) weer to Tiet vun de Weimarer Republiek un den Natschonalsozialismus Politiker un führen Ideoloog vun de NSDAP. As Student weer he 1917 Tüüg vun de Oktoberrevolutschoon in Moskau. As de russischen Rechtsextremen hett he dat as Folg vun en jöödsch-freemüererrischen Weltverschwörung sehn. Mit disse Vörstellung hett he later maatgevend de Ideologie vun de NSDAP präägt. Af 1920 droog Rosenberg mit tallriek rassenideologischen Schriften düchtig to de Verschärfung vun den Antisemitismus in Düütschland bi. In' Tweeten Weltkrieg ünnernehm he mit sien Einsatzstab Reichsleiter Rosenberg (ERR) Beutetüüg in ganz Europa, insbesünnere to den Roov vun Kulturgöder. As Baas vun dat Reichsministeriums für die besetzten Ostgebiete (RMfdbO) hett he in' Rahmen vun sien Ostpolitik dat Projekt vun de Germaniseeren vun de besett Ostrebeeden bi de systematisch Vernichtung vun de Jööden to glieker Tiet verfolgt. Rosenberg wurr in' Nürnbarger Hööftperzess as Hööftschuldiger vun de NS-Kriegsverbreken anklaagt, in all veer Anklaagpunkten för schuldig befunnen, to'n Dood veroordeelt un ansluutend henricht. Alfred Rosenberg. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Indrag in dat Dööpregister vun de Nikolaikark vun
Fred Anton Maier (* 15. Dezember 1938 in Tømmerholt, Insel Nøtterøy; † 9. Juni 2015 in Nøtterøy) weer en norweegsch Iesflinklöper. Bi de Olympisch Winterspelen 1964 in Innsbruck wunn Maier de Bronzemedaille över 5000 Meter achter sien Landslüüd Knut Johannesen und Per Ivar Moe un de Sülvermedaille över 10.000 Meter achter Jonny Nilsson ut Schweden aber vör Johannesen. 1968 wurr he bi de Olympisch Spelen in Grenoble Olympiasieger över 5000 Meter (vör Kees Verkerk un Petrus Nottet) un un wunn de Sülvermedaille över 10.000 Meter (achter Johnny Höglin aber vör Örjan Sandler). In dat sülvige Johr wurr he dorto Welt- un Europameester in' Mehrkamp. Tüschen 1965 un 1968 hett Maier all tosommen elf Weltrekorde upstellt. Sien Hööchstwert in den Adelsklenner bedroog 173,518 Punkte; sien best Platzeeren weer de tweete Platz. 1968 wurr he mit de Oscar Mathisen Memorial Trophy uttekent un weer in dat Johr ok Sportler vun dat Johr in Norwegen. Maier weer ok in't Radrennfohren goot. 1957 un 1967 wurr he jewiels Dart vun de norweegsch Landsmeesterschapen in't Tietfohren. ¹ = Weltrekord to de Tiet vun den Loop Fred Anton Maier er død Fred Anton Maier. Mehr Biller, Videos oder Audiodateien to’t Thema gifft dat bi Wikimedia Commons.
Bredenbeek (hoochdüütsch Bredenbeck) is en lütten Oort in de Gemeen Brest (Samtgemeen Harsfeld) in’n Landkreis Stood, Neddersassen. De Oort höört polietsch al von öllers bi Reith mit bi. Bredenbeek liggt op de Stoder Geest an’n Reither Beek, de in’n Noordwesten in de Bever münnt. De Naveröörd sünd Aasp un Brest in’n Noordoosten, Reith un Wohlers in’n Süüdoosten, Fehrenbrook un Farm in’n Süüdwesten un Baast un Kutenhult in’n Noordwesten. De Oort kummt 1132 as Bredenbeke toeerst in de Oorkunnen vör. In de Franzosentied von 1810 bet 1814 hett de Oort to de Mairie Harsfeld in’n Kanton Hornborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Bargst von dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. Bredenbeek höört al von öllers to de Gemeen Reith. De Gemeen Reith weer von 1964 bet 1972 Deel von de Samtgemeen Bargst. 1972 is de Samtgemeen Bargst oplööst worrn un de Gemeen keem an de Samtgemeen Harsfeld. Reith is an’n 1. Juli 1972 bi de Gemeenreform in Neddersassen mit
Gebke (ok Gebecka, Göbbecke, Gebbeka, Gebbeke un Gebbecke) is een plattdüütschen Vörnaam för Deerns. Dat is nich ganz klar, wo düsse Naam vun herkamen deit. Mag angahn, dor stickt dat ole germaansche Woort Geba (dat heet Gaav) in, so as dat ok in den olen germaanschen Naam Gebhardt vörkummt. Toeerst hett dat eenen korten plattdüütschen Naam geven. Dat weer Geba oder Gebe. Dor is denn een Smusenaam för Kinner vun maakt wurrn. Dor wurr denn dat Anbacksel (Suffix) -eke oder -icke anföögt. So heet de Naam nu Gebeke (verscheden Schrievwiesen). De Naam is denn ok afslepen wurrn to Gebke oder hett een -a anbackt kregen as Gebeka. Dat allens bedütt nu so veel as Lüttje Gebe. Wenn Gebe nu würklich vun dat germaansche Woort Geba herkümmt, denn heet dat Lüttje Gaav oder ok Lütt Geschenk. In ole Naamslisten un Urkunnen finnt sik düsse Naam toeerst 1664 in Bremen (Gebbeke) 1681 in Oorssen bi Bremen (Gebke) 1688 in Ganderkesee (Gebke) 1701 in Bremen (Göbecke) 1706 in Hoorn bi Bremen (Gebke) 1814 in Seehusen bi Bremen (Gebecka) 1845 in Huchten bi Bremen (Gebbeka) List vun plattdüütsche Vörnaams Wofaken un woneem de Vörnaam in Düütschland vörkummt: Gebke, Gebekke, Gebecka, Gebbecka Müller, Hartmut (Rutgever):
Huud betekent Huud, butenste Schicht van’t Liev, -huud, Deel von Oortsnaams, Huud, Gemeen in’n Kreis Noordfreesland, Sleswig-Holsteen, Huud, Gemeen in’n Landkreis Ollnborg, Neddersassen, Huud, Oort in de Gemeen Esdörp in’n Landkreis Stood, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Haal betekent Haal, een Haken, an den een Kettel över’t Füür hangen wert, Haal, ene Gemene in’n sleswig-holsteenschen Kreis Rendsborg-Eckernföör. Kiek ok bi: De Haal, Hahl. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.